**М Е Р К И**

**ЗА ПОВИШАВАНЕ НА КАЧЕСТВО НА ОБРАЗОВАНИЕТО, ВЪЗПИТАНИЕТО И СОЦИАЛИЗАЦИЯТА**

**В ДГ “ПРОЛЕТ“**

**ЗА 2017 – 2018-2019 УЧЕБНИ ГОДИНИ**

**ОБЩИ ПОЛОЖЕНИЯ:**

**Въведение**

Управлението на качеството е непрекъснат процес на организационно развитие, основан на анализиране, планиране, изпълнение на дейности, оценяване и внасяне на подобрения в работата на детската градина.

Повишаването на качеството на образованието се постига чрез приемственост и синхрон между проверените традиции на българската образователна система и предизвикателствата на съвременните иновации и технологии.

Мерките за повишаване на качеството на образованието са съобразени с изискванията на ЗПУО, за модернизирне на образователната система и с общия интерес ДГ да се превърне в привлекателна среда за обучение, възпитание и социализация на децата и да участва в модели за „учене през целия живот“, които започват от детската градина.

**Оценяване на качеството на образованието се извършва чрез самооценяване и инспектиране.**

Самооценяването се извършва при условия и по ред, определени с държавния образователен стандарт за управлението на качеството в институциите, а инспектирането - при условия и по ред, определени с държавния образователен стандарт за инспектирането на детските градини и училищата.

Съобразно изисквания в Закона за предучилищното и училищното образование, свързан с управлението на качеството в детската градина, е въведено изискването за самооценяване (вътрешна система за управление на качеството в училищата и детските градини). То се извършва ежегодно от :

• от работна група в детската градина;

• чрез дейности, процедури и критерии, определени от детската градина.

Областите, които подлежат на самооценяване, са:

• управлението - ефективното разпределяне, използването и управлението на ресурсите за повишаване на качеството в институцията;

• образователният процес, който включва обучение, възпитание и социализация;

• взаимодействието на образователната институция с всички заинтересовани страни.

- Взаимодействие на детската градина с родителската общност

- Дейността на Обществения съвет съм детската градина

В процеса на оценяване участват децата от различните възрастови групи, учителите, директора , другите педагогически специалисти, както и родителите.

**Етапи на самооценяването :**

1. Определяне на работната група;

2. Обучение на членовете на работната група;

3. Подготовка - определяне на дейностите, процедурите, критериите, показателите и инструментите за самооценяване;

4. Провеждане на информационна кампания сред учителите, другите педагогически специалисти и родителите;

5. Проучване на мнението на родителите за качеството на образователните услуги и цялостната дейност на институцията

6. Провеждане на самооценяването;

7. Обработване на информацията от проведеното самооценяване;

8. Анализиране на получените резултати от самооценяването;

9. Предлагане на мерки за повишаване на качеството на предоставяното образованието, възпитанието и социализацията на всички участници в процеса на самооценяване;

10. Изготвяне на доклад- анализ за процеса на самооценяване, оценка на резултатите и постиженията, от проведената дейност от самооценяването;

10. Утвърждаване на доклада от самооценяването.

**Докладът от самооценяването съдържа:**

1. информация за условията на вътрешната и външната среда, в която функционира детската градина през периода на самооценяването;

2. данни за използваните инструменти при самооценяването;

3. данни за резултатите от самооценяването,

4. сравнение на данните с резултатите от предходното самооценяване;

5. анализ на резултатите от самооценяването;

6. предложения за мерки за внасяне на подобрения в работата на институцията за повишаване на качеството на предоставяното образование, срокове и отговорни лица за тяхното изпълнение.

**Новата концепция за подобряване на качеството на образованието** изисква положителни промени в областите:

- **управление на образованието** - гарантирано участие на гражданското общество в изработването, прилагането и мониторинга на стратегиите за развитие на образованието;

- **образователна среда** - изграждане на толерантна, здравословна и сигурна образователна среда, насърчаваща индивидуалното развитие; ясно определени задължителни знания и умения; привлекателни форми на обучение, представящи разбираемо учебното съдържание; измерими образователни резултати; широко навлизане на нови информационни и комуникационни технологии;

- **учителска професия** - целенасочени политики в областта на квалификацията на учителите;

- **мониторинг** - създаване на системи за ефективно измерване на образователните постижения и системи за мониторинг на дейността на учителя и образователната институция.

**Мерките** за повишаване на качеството на предлаганото образование в Детска градина „Пролет“ се основават на:

• Закона за предучилищното и училищното образование,

• Националната стратегия за развитие на педагогическите кадри (2014 - 2020)

•Наредба № 5 на МОН за детските градини

**I. ВИЗИЯ**

• Високото качество на обучението, възпитанието и социализацията на децата от детската градина за превръщането й в привлекателна образователно- възпитателна културна институция в района.

• Осъзнава мисията си да обучава, възпитава и социализира децата според държавните образователни изисквания и стандарти, в духа на българските традиционни ценности и общите човешки и демократични ценности . Да развива индивидуалността и творческите заложби на всички деца, за да посрещнат предизвикателствата на своето време да правят своя избор в бъдеще.

• Професионализмът и отговорността на педагогическия колектив допринасят за постигане на високи резултати в учебно-възпитателната работа.

**Приоритетни направления:**

Повишаване на качеството на предоставяното образование, възпитание и социализация от детската градина.

-като иновативен център за образование, възпитание и социализация на децата .

-вътрешно и външно оценяване..

-действие с родителската общност и другите заинтересовани представители на местната общност.

-среда на детската градина.

Разработване на собствени програми и системи

- Програма за превенция на напускане на деца от подготвителните групи на детската градина

- Програма за предоставяне на равни възможности и за приобщаване на децата към образователния процес

- Механизъм за противодействие на насилието

- Етичен кодекс

- Правила за поведение в групите

**II. ПЛАНИРАНЕ И РЕАЛИЗАЦИЯ НА ДЕЙНОСТИ, ПРОИЗТИЧАЩИ ОТ ПРИОРИТЕТИТЕ ДГ „Пролет“**

**/1/ Повишаване на качеството на предоставяното образование, възпитание и социализация**

**1. Цели:**

• Осигуряване на качествено и ефективно образование, възпитание и социализация.

• Разширяване и стимулиране на формите за обучение и възпитание в дух на демокрация, гражданска отговорност и патриотизъм, здравно и екологично възпитание, физическа активност и спорт.

• По-широко навлизане на нови методи на педагогическо взаимодействие и обучение (интерактивност, иновативност, проектна работа).

**2. Дейности за постигане на целите:**

• Повишаване познавателната активност на децата при педагогическото взаимодействие

• Създаване на условия за изяви на децата.

• Повишаване качеството на публичните изяви на децата.

• Осъществяване на допълнителна работа с децата. Откриване на заложбите на всяко дете и насочване на развитието му в област, в която то ще изяви най-добре своя потенциал. Развиване и подобряване на индивидуалната и диференцирана работа с децата.

• Прилагане на подходи, основани на демократични принципи и развити образователни модели, свързани с повишаване успеваемостта на децата в обучението;

• Поставяне на детето в активна позиция по отношения на усвояването на нови знания и практическата им приложимост ;

• Използване на иновативни педагогически методи и форми за предаване и усвояване на знания;

• Извършване на ефективна диференцирана работа с деца със СОП;

• Стриктно спазване на изискванията:

- за безопасност на труда и правилника за вътрешния ред, закони и наредби, свързани с образованието, опазване на живота и здравето на децата;

- за превенция на различни форми на дискриминация сред деца, педагогически и непедагогически персонал;

- за здравословни и безопасни условия на обучение, възпитание и труд;

• Засилване взаимодействието с родителите и други заинтересовани представители на общността;

• Използване на създадени мултимедийни материали;

• Повишаване на социалните умения на децата чрез подпомагане на физическото, социалното и личностното им развитие;

• Реализиране превенция на насилието и агресията сред децата и утвърждаване на позитивни модели на поведение;

• Подкрепа на изявата и развитието на даровитите деца;

**/2/ Развитие на системата за поддържане и повишаване квалификацията на учителите**

**1. Цели:**

• Утвърждаване на авторитета и подпомагане на кариерното развитие на учителите, работещи в детската градина.

• Продължаване /Оптимизиране/ структурата на изградената система за квалификация.

• Разработване на вътрешна система за повишаване на качеството на резултатите.

**2. Дейности за постигане на целите:**

• Усъвършенстване на създадената система за квалификация, повишаване личната квалификация от всеки учител. Провеждане на въвеждаща, поддържаща и надграждаща

квалификация на педагогическия екип.

• Използване на разнообразни форми на квалификационна работа - проблемна група, практикум, тренинг, семинар, лектория, дискусия, участие в научна-практическа конференция, информация от библиотека, интернет.

• Създаване на възможност за повишаване на професионално-квалификационната степен за всеки член на педагогическия екип.

• Създаване на условия за повишаване реалните резултати от възпитанието и обучението - засилване качеството на предварителната подготовка, спазване задълженията, произтичащи от ЗПУО и вътрешните правилници и разпоредби.

• Обмен на информация и съобщения чрез електронната поща.

• Участие във формите за квалификация, организирани на регионално и национално ниво.

• Разширяване и усъвършенстване на моделите и формите за контрол, чрез разработване на актуализирани оценъчни карти.

• Създаване на механизъм за вътрешен мониторинг и контрол на качеството

**/3/ Утвърждаване на детската градина, като прилагащо иновативни подходи:**

**1. Цели:**

• Използване на иновативни технологии;

• Реализиране на ефективна рекламна кампания за използване на иновативните технологии и отразяване постиженията на детската градина;

**2. Дейности за постигане на целите:**

• Осигуряване на условия за използване на иновативни технологии;

• Прилагане на иновативни методи и технологични средства за обучение

• Организиране „Ден на отворените врати” в детската градина.

• Изготвяне и издаване на информационни, рекламни и други видове табла, рекламни материали и електронни информационни средства, поддържа се сайт на детската градина.

**/4/ Осигуряване на равен достъп до качествено образование и възпитание**

**1. Цели:**

• Осигуряване на качествено и ефективно образование, възпитание и социализация

• Надграждане на знания и умения с цел развитие потенциала на всяко дете и възможност за пълноценна социална реализация

• Обучение за работа в мултиетническа среда и деца със СОП

**2. Дейности за постигане на целите:**

• Диференциране на грижите спрямо различните потребности на децата.

• Работа с деца със специални образователни потребности

• Изграждане на действаща система от консултации за детската градина.

• Интегрирано обучение на деца със СОП или хронични заболявания и деца от уязвими групи

• Стимулиране участието на децата в пресъздаването на традиции и обичаи.

**/5/ Удовлетворяване на образователните потребности на даровити деца**

**1. Цели:**

• Откриване на талантливи деца и насърчаване да развиват потенциала си.

• Създаване на условия за изява на даровити деца в съответствие с техните желания и възможности.

• Развиване ефективността на връзката учител - родител.

• Чрез творческото развитие на децата да се работи активно в посока утвърждаване на детската градина не само като образователен, но и като духовен и културен център.

**2. Дейности за постигане на целите:**

• Поддържане на мрежа за връзка с Интернет на всички занимални и административни помещения на детската градина.

• Изграждане на подходяща среда за даровити деца чрез активното съдействие на педагогическата колегия.

• Мотивиране и подкрепа на даровитите деца за участие в различни изяви на различни нива - конкурси, пленери, състезания, олимпиади и други.

• Информиране и мотивиране на даровити деца за кандидатстване в програми с финансова подкрепа.

**/6/ Взаимодействие с родителската общност и другите заинтересовани представители на местната общност**

**1. Цели:**

• Осъществяване процеса на подготовка, обучение и възпитание на децата във взаимодействие и сътрудничество с родителите им.

• Развиване на конструктивна комуникация във взаимоотношенията в съответствие със ЗПУО.

• Прилагане на модели на поведение, основани на идеите и принципите на гражданското образование.

• Спазване на единни педагогични изисквания и стандарти за поведение и успеваемост.

**2. Дейности за постигане на целите:**

• Повишаване на уменията за работа с родители.

• Предоставяне на възможност и оказване на необходимото съдействие на родителите за:

- срещи с учителите в определеното приемно време или в друго удобно за двете страни време;

- участие в родителските срещи;

- присъствие и при желание от тяхна страна да бъдат изслушани, когато се решават въпроси, които засягат права и интереси на детето им;

- консултиране по въпроси, свързани с възпитанието на децата от специалист;

- запознаване срещу подпис с Правилника за дейността и Правилника за вътрешния ред в детската градина;

• Педагогическата колегия периодично и своевременно да предоставя информация за успеха и развитието на децата в образователно-възпитателния процес;

• Консултиране на родителите за възможностите и формите за допълнителна работа с

детето с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага

• Участие на родители в отбелязване на празници, изяви, годишнини и посещение на културни институции

**8/ Подобрения във външната и вътрешната среда на детската градина**

**1. Цели:**

• Създаване на условия за активна образователно-възпитателна дейност.

• Подобряване равнището на административно обслужване.

• Естетизация на околната среда.

• Наличие на модерна материално-техническа база за обучение в съответствие с изискванията на ДОС

**2. Дейности за постигане на целите:**

**A. Подобрения във външната среда:**

• Поддръжка на състоянието на външната среда.

Саниране на двете сгради на детската градина,ремонт на групите и прилежащите й помещения.

• Поддръжка на зелените и облицовани площи.

• Оформяне на двора на детската градина.

**Б. Подобрения във вътрешната среда:**

• Планиране на дейности за подобряване на средата, в която се работи – обзавеждане на стаи, кабинети, коридори.

• Поддържане постигнатото ниво на технологично развитие. Стремежът е изпреварващо предоставяне на учителите на съвременна техника за осъществяване на интерактивно обучение.

**B. Поддържане на модерна ИКТ среда:**

• Осигуряване на ефективна ИКТ среда за съхраняване и използване на електронно съдържание.

• Актуализиране на иновативните технологии в образованието.

• Активно участие в електронната свързаност на образователните институции.

• Развитие на безжичната инфраструктура /тип Wi-Fi свързаност/ на територията на детската градина.

|  |  |  |  |  |  |  |  |
| --- | --- | --- | --- | --- | --- | --- | --- |
| **ГРАФИК НА ДЕЙНОСТИТЕ НА ВЪТРЕШНАТА СИСТЕМА ЗА УПРАВЛЕНИЕ НА КАЧЕСТВОТО** | **ЕТАПИ НА САМООЦЕНЯВА НЕТО** | | **ОТГОВОРНИК** | | **СРОК** | | **ЗАБЕЛЕЖКА** |
| 1. | | Определяне на работната група за самооценяване на качеството | | Директор | | До 15.09.2017 г. | |
| 2. | | Инструктаж на членовете на работната група | | Директор | | До 18.09.2017 г. | |
| 3. | | Подготовка - определяне на дейностите, процедурите, критериите, показателите и инструментите за самооценяване | | Директор,  РГСК | | 22.12.2017г. | |
| 4. | | Провеждане на информационна кампания сред учителите, другите педагогически специалисти и родителите | | Директор,  РГСК | | 01.03.2018г. | |
| 5. | | Провеждане на самооценяването | | Директор,  РГСК | | 20.06.2019 г. | |
| 6. | | Обработване на информацията от проведеното самооценяване | | РГСК | | 30.06. 2019г. | |
| 7. | | Анализиране на получените резултати от самооценяването | | Директор,  РГСК | | 10.07.2019 г. | |
| 8. | | Предлагане на мерки за внасяне на подобрения в работата на институцията за повишаване на качеството на образование за достигане на ДОИ | | Директор,  РГСК | | 15.07.2019 г. | |
| 9. | | Изготвяне на доклад от самооценяването | | Директор,  РГСК | | 01.08.2018 г. | |
| 10. | | Утвърждаване на доклада от самооценяването | | Директор | | 01.08.2018 г. | |